醉吟
作者：楊萬里
朝代：宋

paragraphs: 古人亡，古人在，古人不在天應改。
不留三句五句詩，安得千人萬人愛。
今人只笑古人癡，古人笑君君不知。
朝來暮去能幾許，葉落花開無盡時。
人生須要印如斗，不道金槌控渠口。
身前只解皺兩眉，身後還能更杯酒。
李太白，阮嗣宗，當年誰不笑兩翁。
萬古賢愚俱白骨，兩翁天地一清風。